Rastet e dhunës ndaj punonjëseve të hotelit kthejnë vëmendejn tek statusi i tyre social
Sindikata e hotelerisë propozon masa konkrete për mbrojtjen e punonjëseve të hotelit
Në javët e fundit, dy bankierë të njohur janë arrestuar nën akuzën për sulme seksuale ndaj punonjësve të hoteleve në Nju Jork. Këto raste hodhën dritë mbi rrezikun me të cilin përballen punonjëset e hotelit, shumica e të cilave shihen si gra të dobta, të varfëra dhe anonime. Dhjetra punonjëse hoteli u rreshtuan përgjatë trotuarit duke hedhur parrulla ndaj ish kreut të Fondit Monetar Ndërkombëtar Dominik Stros Kahn, teksa ai arriti në gjyq për leximin e aktpadisë për dhunë seksuale. Ato thërrisnin “Të të vijë turp” ndërsa ai hynte në gjykatë. Punonjëset u mblodhën në shenjë solidariteti me viktimën e dyshuar. Një prej tyre, Biviana Vaskez , thotë se ato kanë kërkesa bazë. Në 29 maj, hoteli i njohur Pierre, në Nju Jork, ishte skenë e një tjetër tentative të dyshuar seksuale ku ishte i përfshirë ish kreu i Bankës egjiptiane të Aleksandrisë, Mahmud Abdel Salam Omar. Ai u arrestua gjithashtu nën akuzën e abuzmit me një punonjëse hoteli. Shumë punonjëse që merren me pastrim në hotele në Amerikë janë imigrante. Akuzuesja e Stros Kahnit është një vejushë 32 vjeçare nga Guinea që rrit vajzën e saj 15 vjeçare. Dorçen Leidhold e grupit Shenjtëri për Familjet, grup i cili ndihmon gratë e abuzuara, jep portretin e viktimës së dyshuar bazuar në takimet e saj të shpeshta me gra nga Guinea. Këshilltarja e grupit Shenjtërimi i Familjeve Mariama Diallo thotë se sulmuesit shpesh shfrytëzojnë frikën që punonjëset imigrante kanë se mos humbasin vendin e punës nëse njoftojnë për një sulm ndaj tyre. Cënueshmëria e punonjëseve mbas dyerve të mbyllura është një çështje që i përket sindikatave të punonjësve të hoteleve për t’i ndihmuar ato nga ngacmimet dhe sulmet e klientëve të hotelit. Sepecialisti sigurisë Anthony Roman thotë se administrata e hotelit mund të marrë masa për të ndihmuar punonjëset. Një nga zgjidhjet teknike të propozura është dhënia e një pajisjeje elektronike e cila ka një buton paniku, për të dhënë alarmin në rast problemi. Pavarësisht se si shkon ecuria e gjyqit, rastet e bankierëve Stros Kaahn dhe Omar kanë përqëndruar vëmendjen tek shqetësimi i punonjëseve të hotelit, të cilat shpresojnë se kjo vëmendje do të rezultojë në mbrojtje më të mirë të tyre ndaj mysafirëve të rrezikshëm.